khistorydata/jeongjo-sjw-relations huggingface dataset:
정조 13년
洪仁浩以二所巡廳言啓曰去夜二更一點量犯夜人禁軍閑良李完根執捉移送秋曹之意敢啓傳曰知道
정조 13년
洪仁浩以義禁府言啓曰全羅前監司尹行元啓本據刑曹粘目內珍島前郡守曺翰振尹𡊠金甲島前萬戶李命柱朴興彩等令該府拿問處之事允下矣朴興彩今方待命卽爲拿囚而曺翰振時在京畿水原地尹𡊠時在驪州地云依例發遣府書吏羅將竝拿來李命柱已爲身故云勿論何如傳曰朴興彩分揀放送其中有身故人餘皆分揀可也
정조 13년
司諫鄭益祚持平李尙友獻納李秉喆正言金星甲修撰權坪金熙朝啓曰請黜置罪人鄭致達妻亟令王府快正典刑以洩神人之憤請勿故罪人德相亟施孥籍之典請逆賊尙喆依律處斷一行刀割答曰不允五字刀割司諫鄭益祚持平李尙友獻納李秉喆正言金星甲啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情請荐棘罪人時偉亟令王府更加設鞫得情快正王法答曰不允持平李尙友啓曰請大靜縣爲奴罪入金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請逆臣承烈亟正邦刑請驥顯設鞫得情快正王法請翼魯亟令王府設鞫得情施以當律請驥顯弟龜顯亟令王府設鞫嚴問期於得情請物故罪人在簡諸子施以絶島散配之典答曰不允獻納李秉喆啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情決正王法請金甲島爲奴罪人克觀古今島爲奴罪人克泰更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請逆臣承烈亟令王府快正典刑請驥顯設鞫嚴問期於得情夬正典刑請翼魯亟令王府嚴鞫得情以正典刑請逆賊驥顯弟龜顯設鞫嚴問期於得情請前大司諫尹尙東施以竄配之典請物故罪人在簡亟施絶島散配之典答曰不允第十一件事斯速停啓
정조 13년
禁府啓目黃海前兵使孫相龍原情云云傳旨內辭緣泛稱遲晩所當請刑是白乎矣曾經閫帥勿爲請刑載在大典通編議處何如判付啓風寒若此滯囚之弊宜念今日內照律放送後草記爲良如敎
정조 13년
知敦寧鄭民始疏曰伏以臣向來一疏衷私危蹙事會忙急草草數語未能悉暴感惶之忱及登前席恩敎鄭重胸懷抑塞感淚先逬亦未得畢辭而退薄補旋收職秩自如徊徨兢惕迄今耿耿噫臣之保有今日莫非聖上之賜也人言搆捏則洞察而昭晣之情地臲卼則曲庇而拯拔之至如廉防去就之際行己處世之方凡所以爲臣之地者無不開導而指敎雖天地之生成品物父兄之詔諭子弟無以加此無狀賤臣何以得此於聖朝也前後辭旨縷縷諄摰何莫非浹骨淪肌而乃若誰與爲歸四字傍觀者亦莫不感激泣下矧在臣心當復如何嗚呼臣自甲午之秋已將不肖之身獻于聖明仰而依歸中間之險阻艱難亦旣備嘗而斷斷微忱仁天獨照如保赤子以至于今則臣之含恩鏤德亦豈待於今日之隆渥而第當危言橫加衷情莫暴之時或有人爲之明其心曲辯其誣枉則雖於敵以下窮途之感當不止於結草而已伏況得之於君父之尊其所以惶隕拚誦感泣忘生者尤豈不如新受賜也哉身非己有他不暇恤從前區區之迷執目下難安之情勢不敢復言死生進退惟上所命以爲萬分一仰體眷意之計而第伏念遭罹未幾除旨又下餘悸尙存方切曲木之警而徒恃寵靈揚揚遽出則冒沒放恣是又重其罪也十行刀劃由前由後承膺無路玆敢略具文字仰瀆崇聽伏包聖明俯諒情懇亟許遞改以卒終始曲保之澤千萬幸甚答曰省疏具悉何必追提卿其勿辭行公
정조 13년
副修撰金載翼疏曰伏以臣本生偏母年今七耋矣素患痰癖之祟已成四十年貞疾每當隆冬之節一倍加劇愧氣衝上胸隔刺痛寢啖俱廢神息昏綴雜試刀圭雖或少瘳而如是者一月而亦屢矣居常澟澟有朝夕之憂臣雖暫時離捨恒若病報之踵至方寸自亂夢囈猶驚矣卽於筵退之後得接家信則臣母宿病自夜復添症形之沈篤一如前日而尤有加焉臣自聞此報衷情煎迫按住不得玆敢忙陳短章徑出禁扃伏乞聖慈俯垂矝諒亟遞臣職俾便救謢仍治臣擅離之罪以肅朝綱以安微分千萬幸甚答曰省疏具悉爾其勿辭救護母病
정조 13년
敎原春監司尹師國書王若曰迺眷八路之重鎭莫如關東歷數一代之良才無出卿右責重方面簡由予心惟卿器度和祥才識通敏自蘭省而啓沃經席荷殊知於先朝長芹宮而出納銀臺趾令譽於乃父銅魚屢佩於雄府久矣恬約之自持金貂遂躋於卿班菀乎望實之俱著是誠盤根之利器奚止華貫之歷揚顧彼畿輔上游卽我嶺海巨鎭延袤七八百里形便則股肱漢東管轄二十餘州道路則咽喉關北磽确而少豐歲峽民之火耕徒勤呰窳而無恒心海夫之鹽利絶貴黃腸之設禁或弛斧斤入於松田黎首之受弊孔多杼軸空於蔘戶惟其旬宣勞來之責視他藩而尤難必也綜明練達之才按是路而可治玆授卿以原春道觀察使兼兵馬水軍節度使巡察使原州牧使卿其祗服寵命勉恢遠猷黜幽陟明必以公嚴爲主承流宣化毋使威惠或偏雪山去來宜追嚴節度之增重蓬岑風物寧效潘孟陽之貪遊稟裁則式遵成規設施則須從長策於戱陽春有脚予雖弛東顧之憂日邊回頭卿必多北望之戀故玆敎示想宜知悉修撰金熙朝製進
정조 13년
己酉十二月二十二日辰時上御熙政堂藥房入診大臣備局堂上引見入侍時藥房都提調蔡濟恭提調鄭昌順副提調李益運假注書沈象奎記注官趙慶遠金鳳顯閣臣金祖淳醫官徐命緯李翊臣卞觀海金光國李春敷右議政金鍾秀行司直徐有隣行戶曹判書金履素行漢城判尹李文源禮曹判書吳載純刑曹判書金文淳行司直鄭好仁沈頤之訓鍊都正徐有大行副司直洪秀輔李漢豐漢城左尹金思穆行副司直金載瓚金持默持平李尙友獻納李秉喆修撰金熙朝副修撰金載翼左副承旨申耆假注書洪樂游以次進伏訖濟恭等曰日寒如此聖體若何上曰一樣矣濟恭等曰王大妃殿調攝中體候若何上曰大體則差勝而餘證尙未快復極爲悶迫矣濟恭等曰惠慶宮氣候若何上曰一樣矣濟恭曰聖候入診今已多日而諸御醫亦皆待令許令診候不勝顒祝矣上曰不必入診矣上曰春享大祭祭官之出齋當在何日耶鍾秀曰晦日當出宿矣上曰除夕日百官之出齋似皆爲難而侍衛當從陞者則初一日當齋宿耶鍾秀曰然矣上曰春展謁將欲兼行矣鍾秀曰誓戒旣已相値似難連日勞動矣上曰誓戒已命退行而親享後仍行誓戒豈不順便耶鍾秀曰達曙親將之餘聖候慮或有損節亦何以旋行誓戒乎濟恭曰宗廟親享有成命矣聖孝不匱必欲躬行裸薦臣固欽仰之不暇而第念日字適在元月初三日候雖或少解栗烈餘氣似難盡消玉體恐或有損且社稷祈穀親祭便成御極後每年應行之典則誓戒當在初三曉頭廟享纔罷誓戒旋臨此亦爲掣礙之端雖以聖躬勞動言之殿宮春謁園寢幸行又將次第祗行於旬日之間實有妨於節宣保嗇之道矣聖慕雖甚難抑禮節貴在得宜還寢親享之命是臣區區之望也鍾秀曰藥房都提調所達誠甚得宜日寒之未解社稷祈穀與園寢幸行之連有勞動皆不可不念若以他年言之園幸未必在於早春則太廟春享亦豈無躬將之道而來年春享之親行果有乖於愼疾之方亟命還寢有不容已矣濟恭曰無已則大享前日親省牲器之後仍行春謁於各殿宮待前頭夏享或冬享躬薦芬苾則在聖上如事存之盛孝亦可以恔矣上曰依爲之出擧條鍾秀曰此原春前監司李度默狀啓也明春合操與營將巡點何以爲之事請令廟堂稟旨分付三鎭勸別武都試以依例擧行爲辭矣關東年事告歉秋操旣命停止則窮春民弊尤不可不念明春合操與巡點今姑停止勸別武都試依例擧行之意分付何如上曰依爲之出擧條鍾秀曰此北兵使李潤慶狀啓也以爲明春行營屬軍兵合操及茂山以北各衛軍兵巡操依定式擧行事請令廟堂稟旨分付矣詰戎重事邊上戎政尤不容少忽而當此北路設賑之日春窮民弊不可不念倂姑停止之意分付何如上曰依爲之出擧條鍾秀曰頃因內司單子判付永興咸興兩本宮近處居民除役事及祭監守僕祭廳直等給料措置之方論理狀聞稟處之意發關分付矣卽見咸鏡監司李秉模狀啓則枚擧永興府使任屹咸興判官兪漢敦牒呈以爲永興黑石山廣津兩里民戶雜役永爲頉給俾得專力於耘草掃雪之役咸興本宮近處兩里民人等雜役之盡爲頉給已久更無可以蠲減者而兩本宮監僕直三名色除其身貢輪回差定則自古料布之不爲磨鍊蓋有所據雖斗料實難創設而如以重地使役在宜加恤則料米從略磨鍊而南關會付米無着手處北關內奴貢米中劃下事請令廟堂稟旨分付矣監僕以下三名色凡干雜役旣已一竝頉給則爲惠已自不少至於料布則除貢輪差足當薄廩古無今創亦涉重難道臣之有所持難誠有意見設料一款今姑置之何如上曰依爲之出擧條鍾秀曰禁軍預差諸人冬三朔祿太依祿米例一體磨鍊事已令兵判分付于馬夫色掌矣祿太區劃以其追後磨鍊之故今年則更無出處自明年爲始擧行之意分付兵曹使之知悉何如上曰依爲之出擧條鍾秀曰以撥軍事節目今方撰出而別撥則稟旨後擧行似好故敢此仰達矣上曰各道驛馬來往有無事狀啓月終有修報者撥馬亦依此報來似好矣上曰判府事意見則何如濟恭曰別撥之每每稟旨事體似爲未安矣頤之曰驛馬有無頉狀啓時一體修報事甚便好矣上曰別撥不必稟旨自廟堂擧行可也鍾秀曰年前氷契革罷也其時刑判尹蓍東以備局有司堂上草記稟旨擧行矣其後內氷庫氷丁進排以戶兵曹駄價錢付之紫門監員役使之擧行而內氷庫則已撤毁矣近日氷契人等以空失之冤來訴備局請與紫門員役共掌氷役而但內氷庫進排氷丁比前減數旣不滿十分之一而駄價則依前數上下事甚無謂合有釐正之道內永庫變通一款前戶判徐有隣旣已終始擧行本事顚未必當諳悉使與繕工一提調同議商確後稟處何如上曰依爲之出擧條上曰尹蓍東備堂時永契事果善爲之矣今有言端兩大臣適同登筵予欲言之矣向來吏戶判薦望右相不無私勝之歎矣其人則有氣力有才諝而第其疏語果有投鼠忌器之嫌初疏則雖是無情至於再疏無異故犯其在重其事難其言之道固不當如是矣鍾秀曰蓍東上疏之前已有兩人之疏語自上又屬之無情而至於戶判新薦長銓復望臣果不善爲之矣上曰判付事意見何如濟恭曰臣於尹蓍東本無怨惡又不喪性則豈欲必枳其人乎其疏以謂得見於掌故家文字則掌故家所傳豈有四五字書置之理乎臣於此有所慨然也先辨其有情無情而後始可甄用矣上曰旣知其無情故薄竄而旋宥若以偏論爭之則力抗君父之目宜其不免而亦不可以無情論矣謂之以爲人所驅斥者是豈成說乎鍾秀曰渠似不知而妄用矣上曰尹蓍東實則無罪而皆由於卿之過也至於復望事亦豈不輕先乎再疏卿想必見之而何不勸止乎此等處宜可審愼何不相議爲之耶上曰判府事所見又何如此非尹蓍東之罪人不能挽止之致也濟恭曰臣旣聲息相遠何以知之乎上曰人旣以無情見之則何必視之以有情也鍾秀曰向來兵批窠加設差出寔出於振淹滯之德意而其時兵批實職諸人之權移備邊司郞廳禁衛御營把摠捕盜從事官者至於十人之多故以來頭實職窠通瀜遷轉事曾有飭敎矣今番都政時以此意面言于吏兵判矣吏批則實職望筒高下間多有檢擧而兵批則許多排望中元無一人擧擬其在事體極爲未安兵曹判書金尙集從重推考此後則通瀜遷轉之法各別申飭以爲毋敢違越之地且加設諸人之升遷不以實窠而必以加設窠者亦有乖於一視之聖意此後則加設窠與實窠亦一體通瀜遷轉恐合事宜矣上曰依爲之出擧條上曰李源地處豈不若卿等而何其卑待之若是乎濟恭曰臣於此事嘗以爲不可矣今番閫任之特擢實是聖德事也何遽不若我國兩班而何官不做也上曰今番李孝承之南虞候擬望也副末全不擇擬故其時有所下敎於兵判而兵判則爲人甚善予以爲金家中第一人物矣鍾秀曰今番都政慈山府使魏光翼望以金基正具修溫擬其下望矣光翼以蔭官通政而未經選職則以文臣堂上侍從擬於其下曾無如許銓法其他擬望亦多有排比不倫處不可無警吏曹判書洪良浩推考何如上曰依爲之出擧條鍾秀曰日前捕校事臣旣未詳知而塗聽塗說雖難盡信外間不無傳說矣大體則捕校事萬萬駭然曲在捕校直在壯營而至於院隷之捉來捕校也多有被打者云臣待罪秋曹時操節營屬之聖意臣固欽仰而外人亦豈不知之乎自上雖十分操節而捕校被打之說一播則恐反有欠於十分操節之盛意也上曰論其本事壯勇營所屬旣有奉命故見白衣人之作挐欲爲結縛則所謂捕校乃反毆打其奉命之人當初奉命之人不知其佩符捕校而欲爲結縛事甚無怪設令知之奉命者豈不可縛一捕校而捕校焉敢反毆奉命之人乎壯勇營初設之故每慮營屬或有豪悍之弊予之前後操節已久矣今番事實如此故果有伊日處分而院隷則年前李敬懋事後似不無含憾報復之心而然矣鍾秀曰適有可問事招致捕校雖未親見其面親聞其言而若其被打於院隷傷處大段之說所聞甚的此是院隷因公憑藉之習矣上曰承旨筵退後令實注書捕校之被打傷痕卽爲査實以奏上曰申大謙着戰笠事是豈成說乎武將似必聞之詳奏可也漢豐曰果然矣上曰私出入亦着之乎漢豐曰自闕外衿川來往時着戰笠云矣鍾秀曰事甚可駭而似因生怯矣上曰榮順赴謫時所着特因先朝下敎而然矣今此申大謙之忽地着戰笠事極駭怪而伊日特以申汝哲之孫故果不嚴處矣履素曰時御所內各司例於四季朔奉審修改而時値隆冬待明春擧行何如上曰依爲之出擧條文源曰以園所植松事來月當下去矣上曰唯昌順曰王大妃殿進御人蔘正末封入今已多日亦當繼入乎上曰唯上曰臺啓則兩司長官旣已出牌傳啓於臺廳可也仍命退諸臣以次退出
정조 13년
己酉十二月二十二日巳時上御重熙堂右副承旨入侍時右副承旨洪仁浩假注書洪樂游記注官趙慶遠金鳳顯以次進伏訖上曰自上處分之事捕校之往訴於大臣家極甚無嚴右相之筵奏亦不成說右相之權威反有勝於國家而然乎姑以含垢之意雖不處分當該往訴之捕校卽爲査實被打之傷痕亦爲詳問以奏可也命退承史以次退出
정조 13년
己酉十二月二十二日未時上御重熙堂左承旨入侍時左承旨李益運假注書洪樂游記注官趙慶遠金鳳顯以次進伏訖上曰實注書入來乎益運曰已入來矣益運曰捕校幾皆入來而只六名姑未入來詳細看番則少無傷處渠亦初無被打爲言矣上曰大臣旣有筵奏自政院嚴飭捕將卽爲査實以奏之意分付可也命退承史以次退出
정조 13년
行都承旨金熹病左承旨趙衍德坐直右承旨李益運坐左副承旨曺遠振坐右副承旨申耆坐同副承旨洪仁浩坐直注書徐有聞仕一員未差假注書洪樂游仕直事變假注書金羲淳仕
정조 13년
李益運啓曰鎭安大君墓碑石豎立時遣承旨致祭事命下矣何承旨進去乎敢稟傳曰同副承旨進去
정조 13년
傳于李益運曰奉命在外承旨許遞前望單子入之待下批牌招察任
정조 13년
李益運啓曰定例堂上徐有隣鄭昌順李文源沈頤之戶曹判書金履素依下敎來待矣傳曰入侍
정조 13년
傳于李益運曰戶曹判書定例堂上入侍
정조 13년
李益運啓曰京畿監司徐有防水原府使趙心泰依下敎來待矣傳曰入侍
정조 13년
申耆啓曰卽者義禁府都事來言右議政金鍾秀今方待命於金吾門外云係是大臣去就敢啓傳曰知道
정조 13년
趙衍德啓曰卽者議政府錄事來言右議政金鍾秀以爲査事今已結末筵奏自歸虛罔惶懍之極走金吾門外恭俟鈇鉞之誅云仍納命召何以爲之敢稟傳曰卿之藉手事予認以直道理三字故昨筵聞微發之語彙意謂信然今見捕廳査奏非但本事之節節虛妄語有歸屬極爲瑣屑不覺代羞如欲索言徒損禮待之本意卿其勿待命事遣史官傳諭仍傳命召
정조 13년
趙衍德啓曰卽者議政府錄事來言右議政金鍾秀以爲罪負至重覓死不得雖伏承勿待命之批而未蒙勘處之前不敢晏然退歸仍留待命云又納命召何以爲之敢稟傳曰勿待命事遣史官傳諭仍傳命召
정조 13년
趙衍德啓曰右議政金鍾秀又使錄事來言雖連伏承勿待命之敎而負犯至重萬戮猶輕莫重命召尤非死罪如臣所敢暫時奉留者不得已冒死還納仍爲席藁胥命深夜屢瀆尤增死罪云仍納命召何以爲之敢稟傳曰安心勿待命事遣史官傳諭仍傳命召
정조 13년
洪仁浩以弘文館言啓曰本館上番闕直事甚未安校理尹光顔旣有只推之命卽爲牌招入直何如傳曰允
정조 13년
申耆以兵曹言啓曰政院啓曰宗廟社稷永禧殿景慕宮守門之法何等至嚴而雜人攔入全不禁斷入直軍士間或闕點至於社稷永禧殿入直部將擅離門次事體所在極爲駭然景福宮舊光化門自有門禁而出入之人亦不禁止內官守直所軍士無端闕直慶熙宮光明殿爲善堂各有入直軍士而亦多闕點事極寒心宗廟社稷永禧殿景慕宮入直部將及景福宮入直衛將守直內官光明殿爲善堂入直內官所當重勘而本院請推之外無他可施之罰何以爲之敢稟傳曰此皆兵判常時不能申飭之致從重推考部將等決棍取招草記衛將汰去中官令內侍府處置事命下矣依傳敎宗廟入直部將崔必濟社稷入直部將金鎭九永禧殿入直部將姜善鎭景慕宮入直部將金永玉等一竝拿入各決棍十度後雜人攔入擅離直所軍士闕點委折一一査問則宗廟入直部將崔必濟所供內矣身爲入直部將不能嚴加防禁至有此雜人攔入之擧罪合萬殞而至於軍士闕點事一名適入守僕房未及出來逢點云社稷入直部將金鎭九所供內矣身連在門所而適値食時暫入直所喫飯之際未知摘奸之入來旣未能牢拒又不得逢點烏得免不善守直之罪云永禧殿入直部將姜善鎭所供內矣身摘奸入來之時適入直所未能覺察致有此攔入之擧而軍士一名則以炊飯次入廚亦未及逢點莫非矣身不謹之罪云景慕宮入直部將金永玉所供內矣身守直門所之時適有數人來到門外欲入門內故當前把守問其委所則其中着天翼一人稱以摠府使令傳喝於入直官員云云故使之招出直所下人傳送而相持不許之際在後一人乘間攔入故勢不得竝拒陷此罪科而軍士初無闕點之事云矣渠輩俱以入直部將莫重肅敬之地守門防禁所當十分恪勤而雜人往來全不禁斷甚至於擅離門次身自犯科所領軍卒亦多闕點究厥罪狀已極痛駭而特敎取招之下或稱食時或諉炊飯漫漶粧撰之狀尤萬萬巧詐臣於常時不能檢飭各門門禁若是解弛溺職之罪無所自逃而當駭部將其在懲後之道不可決棍而止竝汰去何如傳曰今番姑從三令五申之意分揀放送可也
정조 13년
洪仁浩以義禁府言啓曰時囚罪人孫相龍原情公事判付內風寒若此滯囚之弊宜念今日內照律放送後草記事命下矣孫相龍傳旨內密符事體至爲嚴重遞歸之藩臣帥臣輒皆親納則病勢雖曰不輕自創無前之事百里之外替人呈納萬萬驚駭令該府拿問處之罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖云矣孫相龍杖一百收贖告身盡行追奪放送之意敢啓傳曰知道如有功議各減一等可也
정조 13년
洪仁浩以刑曹言啓曰因二所巡廳啓辭去夜二更犯夜人禁軍閑良李完根執捉移送秋曹事命下矣犯夜人李完根依更數決笞五十度放送之意敢啓傳曰知道
정조 13년
敎全羅監司閔台爀書王若曰重權莫如翰藩方予簡之克愼利器要試盤錯果僉擧之允諧玆宣十行之綸庸寄一路之責念海東環數千里而湖南餘五十州粟米兼橘柚之供若夏甸之楊豫山川繞枌楡之社譬漢家之沛豐嗟乎駔詐之成風土民以訟爲事久矣魚鹽之失利浦戶受困難支諸島連星羅之形海防或弛列郡乏雲委之粟倉簿多虛蓋緣百弊之滋興最難理於他路苟無重望之素著詎足鎭於是方惟卿長者風儀故家規範龍門早占魁榜仍躋銀臺之華班驥步將展亭衢遂處薇垣之長席向者南城尹之授任予已知練達之才邇來中大夫之進階人皆稱公輔之器顧前後歷試其可伊內外何適不宜玆授卿以全羅道觀察使兼兵馬水軍節度使巡察使全州府尹卿其勉恢良圖祗服寵命恤鱞寡而戢豪右必竝行於恩威懲貪汚而奬廉能宜大公於黜陟綜理庶務固知材猷之有餘彈壓一方須體委寄之非偶他餘裁稟厥有典常於戱卿其往哉吾且召矣猾吏之墨綬自解寧致地無皮之嘆刺史之彤䄡高褰佇見春有脚之美故玆敎示想宜知悉修撰金熙朝製進
정조 13년
己酉十二月二十三日辰時上御重熙堂右副承旨入侍時右副承旨洪仁浩假注書洪樂游記注官趙慶遠金鳳顯以次進伏訖上曰果言送捕廳耶事甚駭然矣仁浩曰捕將處更爲査奏之意已分付矣命書判付訖仍命退承史以次退出
정조 13년
己酉十二月二十三日午時上御誠正閣戶曹判書定例堂上入侍時同副承旨洪仁浩假注書洪樂游記注官金鳳顯記事官金祖淳行戶曹判書金履素定例堂上徐有隣鄭昌順李文源沈頤之以次進伏訖上曰水原府使如或上京畿伯同爲來待事兼史出去分付可也鳳顯承命出傳上曰定例正書以入好矣有隣曰進覽後似有釐正之事以中草書入爲計矣園幸不遠凡百事當預爲指揮而科擧時主掌官幞頭賜花等物工郞當持去至於宣醞等節不必自內資備去此則令本官擧行似好矣上曰唯上曰遊街前例南漢及豐德時果何爲而將上京遊街耶有隣等曰似然矣而旣是卽日唱榜則當隨駕上來然後可以謝恩矣上曰武科則何必盡爲上來乙科以上上來似好判尹之意何如文源曰聖敎誠好矣上曰頃聞李啓祚言築室居生或不得觀光云事當如此耶有隣曰雖或築室旣無戶籍則宜不必赴擧而不然則反有紛挐之弊矣上曰沿路邑儒武盡爲許赴則何如有隣曰臣意則水原外所經邑則沿路附近面儒武只令觀光好矣上曰諸堂亦陳意見可也昌順等曰所經邑旣令觀光則只使附近面赴擧事近斑駁臣等之意則沿路邑儒武通一境盡爲許赴似好矣上曰當從衆爲之矣文源曰水上大朴船鹽舡防船左右船艙當用之而不無甲乙之論矣上曰守禦使仰奏可也昌順曰鹽舡則似有民弊以兵舡用之甚便好矣頤之曰浮橋事不可以十年內盡成而鹽舡事江民有弊之說固難盡信以鹽船用之然後事甚輕便矣上曰廣採其好道理爲定可也有隣曰海西水營將校爲人甚勤榦浮橋旣多效力云此後又使此校看役似好矣上曰唯有隣曰今番遷園時待令進排各貢人遺在蕩減姑置以他施惠事陳達批旨內有更以恰好之道稟處之命矣多般講究無他別般均惠之道就其中待令貢人十四名色則各一人帖加成給其餘進排貢契人則令戶惠廳前頭所用隨其多寡量宜題給以爲均及之地恐合事宜而係是恩賞自下不敢擅便敢此仰達矣上曰依爲之出擧條文源曰開春後園幸時船隻當爲緊束橋梁亦爲補土而前工曹郞廳李烷爲人精詳自初看檢已著勤勵之狀其時工曹堂上有所筵達今番都政移除他職姑令除本仕使之如前檢察事分付何如上曰依爲之出擧條命書判付訖仍命退諸臣以次退出
정조 13년
己酉十二月二十三日申時上御重熙堂京畿監司入侍時右承旨趙衍德記事官徐有聞記注官金鳳顯記事官金祖淳京畿監司徐有防以次進伏訖上曰王大妃殿進御正傳加味二陳湯停止加味六君子湯前方中加檳榔七分限十貼自今日煎入事及人蔘正末一兩依前封入出榻敎有防曰孝昌墓外案淸溪山卽是宣陵香炭山而本陵參奉春秋各捧二十三兩以爲需用之地矣外案定界之後香炭山移定他處故陵所初無捧稅之事便作閑曠之處且墓所守衛官本無柴油之資案山山直輩又乏沾漑之效臣意則以此曾前所收之錢移作墓所應捧之稅一以補墓官柴油一以爲山直依賴恐合事宜而此非新創乃是舊例故敢此仰達矣上曰依爲之出擧條上曰有司堂上入侍賤臣承命出與有司堂上徐有隣偕入進伏上曰定例編摩之役今至何境耶有隣曰臣等與諸堂見方爛商講確而恐或遲滯矣上曰從近了當好矣有隣曰臣待罪度支時以嶺南關西穀多邑耗條從民願作錢以除民弊以補經用事就議大臣定式擧行而追聞嶺南山郡事勢則尙州醴泉豐基等邑元穀數多不可以略干耗條除弊各限八九千石發賣然後可祛勒授之患而其中不宜土之穀尤難仍置云自戶曹往復該道趁今作錢恐是不可已之事而係關穀物去就就議大臣稟處何如上曰旣知其爲民弊何必稟處卽令該曹往復區處可也出擧條命退諸臣以次退出
정조 13년
行都承旨金憙病行左承旨洪明浩坐直右承旨趙衍德坐直左副承旨曺遠振坐右副承旨申耆坐同副承旨洪仁浩坐注書徐有聞仕一員未差假注書洪樂游仕直事變假注書金羲淳仕
정조 13년
傳于申耆曰下直監司守令入侍
정조 13년
傳于趙衍德曰全羅監司閔台爀下直長弓一張長箭一部昌城府使申鴻周雲峰縣監申暹仇寧萬戶金興澤下直各長弓一張長箭一部筒兒一箇賜給
정조 13년
傳于趙衍德曰右承旨許遞
정조 13년
承旨前望單子入之洪明浩落點
정조 13년
右尹前望單子入之洪檍落點
정조 13년
洪明浩啓曰今此延祥詩抄啓人中時無職名人令該曹口傳付軍職何如傳曰允
정조 13년
以原春監司啓本各邑士庶老人一一考籍後錄馳啓事傳于洪明浩曰百歲老人何待歲初明日政依定式皆付樞銜別給歲饌他道百歲不待歲初隨到隨付敎旨卽爲下送事分付該曹仍令該道知悉
정조 13년
傳于曺遠振曰政官待開門牌招開政
정조 13년
洪仁浩啓曰卽者議政府錄事來言右議政金鍾秀以爲死罪如臣半夜之間三煩王人之臨傳命召至伏奉安心勿待命之敎而負罪之至重臣所自知罪名未勘之前無非臣求死不得之日席藁達明恭俟金木之誅云仍納命召何以爲之敢稟傳曰勿待命事遣史官傳諭仍傳命召
정조 13년
曺遠振以戶曹言啓曰錦城尉朴明源田十結奴十口婢十口賜給事面自異今番所受田結依他宮房賜與例仍爲免稅若待望呈遲滯可悶毋論官屯營屯劃卽定給奴婢以內需司摠外奴婢卽爲定送後以田結奴婢御覽成冊具草記入啓事命下矣田結則發關全羅道奴婢則發關慶尙道而卽者全羅監司尹行元回移內田畓十結以營屯之在古阜者修整御覽成冊上送慶尙監司李祖源回移內內需司摠外奴十口以晉州三口金海六口蔚山一口婢十口以蔚山一口善山二口安東五口昌原二口修整御覽成冊上送故兩道御覽成冊捧入而田結則今年爲始依他宮房例免稅上納奴婢則依此定送之意敢啓傳曰知道
정조 13년
己酉十二月二十四日辰時上御誠正閣下直監司守令入侍時右副承旨申耆假注書洪樂游記注官趙慶遠金鳳顯全羅監司閔台爀楚山府使李邦榮慈山府使魏光翼昌城府使申鴻周鳳山郡守王漢禎鐵山府使朴光遇興海郡守權琇价川郡守趙雲祥順川郡守尹頤東雲峰縣監申暹殷栗縣監李益洙長連縣監金健修高山縣監兪漢輔以次進伏訖上曰完伯進前奏職姓名可也台爀奏職姓名訖上曰湖南則守令與民俗不知有方伯久矣彈壓之道唯在於威生於廉四字而已今番特簡意有在焉須體予意必善爲之可也台爀曰臣才識魯莽藩閫重任未知何以堪承矣上曰至於節目間事予將不以爲過大抵財貨場中大異於在京時而予聞卿到處威猛云不可以專尙威猛第思彈壓之道惕念做去可也南原紙弊尤不可不思其救瘼之道而其外道內年事雖曰稍登其在先事之慮救荒之方固宜預爲留意矣上曰卿則不必宣諭先爲退出可也邦榮奏職姓名訖上曰金海後初除耶邦榮曰然矣上曰金海則有毁聲溫陽則有治譽故今從譽邊而差送矣楚山地遠王化未曁須布朝家之德意而善爲做治可也金海事予則曰御史果非矣今年爲幾歲耶邦榮曰臣年爲六十五歲矣上曰筋力見甚康旺矣鴻周奏職姓名訖上曰退聽宣諭可也光翼奏職姓名訖上曰今番園所爾有效勞矣年幾何光翼曰四十五歲矣上曰爾有武人風儀矣漢禎奏職姓名訖上曰七事仰奏也漢禎奏七事訖上曰退聽宣諭可也光遇奏職姓名訖上曰爾於向來經歷相換耶光遇曰然矣頤東奏職姓名訖上曰關西素多不正名色而本邑之弊朝家曾已稔聞爾若犯科當被重罪矣雲祥奏職姓名訖上曰治官之善與不善專在仰體特簡之如何耳琇奏職姓名訖上曰此亦弊邑爾須着意爲治可也暹奏職姓名訖上曰雲峰之爲邑亦一關防重地前官旣不善治爾其惕念做治可也益洙奏職姓名訖上曰較爾效勞則可謂邑太少然而地僻事簡似無難事矣健修奏職姓名訖上曰自任所距家幾里耶健修曰五百八十里矣漢輔奏職姓名訖上曰七事仰奏可也漢輔奏職姓名訖命耆讀宣諭仍命守令退去上曰吏兵判再度呈辭如留院則以加給由書頒可也上曰有實病亞尹許遞前望單子入之待下批牌招察任出榻敎上曰承旨前望單子入之待下批牌招察任出榻敎命退承史以次退出
정조 13년
行都承旨金憙病行左承旨洪明浩坐右承旨趙衍德坐左副承旨曺遠振坐右副承旨申耆坐直同副承旨洪仁浩坐直注書徐有聞仕一員未差假注書洪樂游仕直事變假注書金羲淳仕
정조 13년
洪明浩啓曰臣以正朝望闕禮習儀下直進去之意敢啓傳曰知道
정조 13년
洪仁浩啓曰卽者議政府錄事來言右議政金鍾秀以爲勿待命之敎鎭日續下而罪負尙未蒙勘震懍轉益罔措命召體重尤非席藁中所敢奉留者故冒萬死又爲還納惟願遄伏王章云仍納命召何以爲之敢稟傳曰如是之際不知者皆知是豈自初不欲索言之意乎安心勿待命事更爲傳諭仍傳命召
정조 13년
洪仁浩啓曰右議政金鍾秀又使錄事來言死罪如臣三日之內勿待命之敎已五降矣在臣道理安敢不惶感奉承而負犯未蒙勘處之前金吾一步旣無轉移之道則命召之奉留於陋所終有所不敢者冒萬死又爲還納唯願遄死而已云仍納命召何以爲之敢稟傳曰何如是乎卽爲還第事傳諭仍傳命召
정조 13년
洪仁浩啓曰右議政金鍾秀又使錄事來言史官之臨宣卽爲還第之敎尤非死罪如臣所當得者而罪名未勘處之前旣無仰承之道則命召之奉留萬萬不敢故又此冒死還納云仍納命召何以爲之敢稟傳曰罪名未勘四字萬萬過當萬萬過當況今夜漏將深因卿致煩酬應卿何不念此卽爲安心還第事更遣史官傳諭仍傳命召
정조 13년
趙衍德啓曰吏曹參判閔鍾顯參議李祖承牌不進推考傳旨及罷職傳旨今方捧入而開政命下之後如是違牌事甚未安判書洪良浩方在受由中不得開政參判更爲牌招傳曰允
정조 13년
以吏曹參議李祖承牌不進罷職傳旨傳于趙衍德曰只推更爲牌招
정조 13년
申耆啓曰卽者兵曹郞廳來言咸鏡監營中軍南正周今日政準朔營將虞候中擬入事命下而判書金尙集方在受由中不得擧行云牌招開政何如傳曰允
정조 13년
以兵曹判書金尙集三度呈辭傳于申耆曰加給由牌招同參政事
정조 13년
以慶尙監司狀啓咸陽前府使李得駿張集紹前郡守金魯岳國穀反弄因循掩置其罪狀令攸司稟處事傳于洪仁浩曰本郡還弊曾雖聞之一邑三萬包積逋是豈數倅之不察則所謂現告不必信然不可捧與可捧令道伯區別年條更令狀聞朝家深軫還多之弊耗條之發賣盡分爲半分出於爲民蘇瘼之擧朝令之宣布已久矣此倅何去而莅任半年今始報營乎其爲掩置之罪反有甚於令前諸倅此邑若此他邑可知當該守令先罷後拿一以信朝令一以除民弊與請勘守令之代今日政擇差待下批明日辭朝
정조 13년
洪仁浩以弘文館言啓曰本館上番連日闕直事甚未安今日政新除授玉堂待下批仍卽牌招以爲推移入直之地何如傳曰允
정조 13년
有政吏批判書洪良浩受由參判閔鍾顯參議李祖承進同副承旨洪仁浩進以李義行爲大可憲洪聖淵爲大司諫尹序東爲校理沈能翼爲修撰順陵直長金就行內資直長金直休相換兼春秋單金良倜金健修贈參判羅德獻諡號人正卿贈職事承傳再政丁志元爲兵曹佐郞文光瑞爲直講李光燮爲通津府使鄭東閔爲咸陽郡守兵曹佐郞許鞏禮曹佐郞李龍柱相換兵曹佐郞李龍柱正郞李福潤相換
정조 13년
兵批判書金尙集參判李時秀病參議柳焵入直進參知未差右副承旨申耆進以林蓍喆柳誼爲副摠管金德隆爲武兼南正周爲慶州營將副護軍李普天韓鼎運柳文養副司直嚴思晩徐鼎修李鼎運李益運金寅燮李日運申馥鄭萬始副司果李奭濟李晴尹悌東以上竝單付
정조 13년
申耆啓曰事變假注書金羲淳身病猝重勢難察任今姑改差何如傳曰允
정조 13년
申耆啓曰軍號書入所當審愼而依下敎取見今日軍號則一字有刀擦處事未前有萬萬駭然軍號使之改書以入而當該堂上不可無警從重推考何如傳曰允
정조 13년
傳于洪仁浩曰疏批已下兵曹判書更爲牌招
정조 13년
以京畿監司狀啓楊根郡民家燒燼事傳于洪仁浩原恤典外令道伯各別顧助事回諭
정조 13년
申耆以兵曹言啓曰卽者敦化西挾門守門將孫仁寬來告內今日開門後見之則有一諺書小紙榜文糊在於門外西邊之柱極爲驚駭摘取看過乃是無名書而狼川縣監鄭來百不恤凶年民情督徵新舊還穀故民戶流散十居其二且今番遷禮時自朝家特軫民隱凡百物件無不給價取用而狼川則生葛等物價本無一分出給之事歉歲百姓何以支撑爲言云莫重闕門肆然付榜其習可駭分付左右捕廳各別譏詗推捉究覈以爲定罪之地臣曹則闕門內外職在統察而常時不能檢飭乃有此駭異之擧不勝萬萬惶恐搖鈴亭坐更軍士出付攸司照法科治該巡邏營門大將難免不飭之失從重推考考察將官及分軍衛將部將守門將令該府竝爲拿問處之何如傳曰允本曹近來門禁蕩然無論攔入與跟隨駭然之事不一而足欲爲申飭而未果果有似此之擧尤爲駭然當該堂上當處分近來郞廳晝必倚枕橫竹而度日夜則更漏纔下無難鼾睡極爲無狀宜從現發者勘罪爲先拿問處之守門將則別無可罪之端分揀大抵民習不古作奸若此無論守宰治績之如何此等奸民如不以法處決法綱何所施嚴飭該曹捉送該道勘斷因此而有定式者此後似此文書無論糊付與遺漏直令守門將或巡邏營門見卽投火切勿來告堂上與將臣亦勿煩徹事定式施行可也
정조 13년
申耆以兵曹言啓曰今夜漏下後傳漏各處適奸則延陽門傳漏軍士只有一名故査問其委折則一名未及待令於門限之前云傳漏重地有此闕額萬萬驚駭臣之矇不察飭不勝惶恐而該所衛將部將竝拿問定罪何如傳曰允
정조 13년
洪仁浩以弘文館言啓曰本館上番闕直事甚未安副修撰金載翼由限已過卽爲牌招以爲姑陞入直之地何如傳曰允
정조 13년
洪仁浩以刑曹言啓曰因吏曹書吏吳光澤捧供啓目判付內朴聖浹之所爲可謂罔赦前此以事屢犯重罪放還未幾又以前仕吏依舊犯科者寧有如許頑民嚴刑準三次勿限年定配事命下矣罪人朴聖浹今已準三次嚴刑全羅道海南縣勿限年定配卽爲押送之意敢啓傳曰知道
정조 13년
洪仁浩以義禁府言啓曰孫相龍杖一百收贖告身盡行追奪事照律草記批旨內如有功議各減一等事命下矣孫相龍祖命大揚武原從功臣云功減一等杖九十收贖奪告身四等之意敢啓傳曰知道
정조 13년
執義宋銓司諫鄭益祚持平李尙友獻納李秉喆正言金星甲修撰金熙朝啓曰請黜罪人鄭致達妻亟令王府快正典刑以洩神人之憤請物故罪人德相亟施孥籍之典請逆賊尙喆依律處斷一行刀割上曰不允六字刀割執義宋銓司諫鄭益祚持平李尙友獻納李秉喆正言金星甲啓曰請養遂獻遂竝令王府設鞫嚴問還寢會遂絶島定配之命仍令王府設鞫得情還寢李觀源定配之命更令王府設鞫得情請遲晩後物故罪人啓能亟施孥籍之典請令王府一依古典趾賊等凶種之年未滿者待其稍長卽施邦刑俾絶凶逆易種養禍之患請亟令王府夏賊之親屬奴傔及連伊夫妻竝嚴加鞫問亟寢夏賊子女待年用法之命大逆不道罪人斗恭親屬應坐之類一依适雲例擧行英材斗恒更令王府設鞫嚴問期於得情快正典刑請物故罪人國榮亟施孥籍之典請梟示罪人明謙正刑罪人以謙亟施孥戮之典逆復庶子好石不待年滿亟施處絞之律請遲晩罪人宇鎭更令王府卽速拿來仍前設鞫期於得情快正典刑請減死定配罪人廷楫亟令王府設鞫嚴問期於得情請荐棘罪人時偉亟令王府更加設鞫得情快正王法答曰不允執義宋銓啓曰請大靜縣爲奴罪人金壽賢依律處斷請興陽縣爲奴罪人河翼龍亟令王府設鞫得情快正王法請還寢李魯春絶島安置之命亟令王府設鞫嚴問期於得情請罪人寧鎭亟令王府設鞫嚴問期於得情請逆臣承烈亟正邦刑請驥顯設鞫得情快正王法請翼魯亟令王府設鞫施以當律請驥顯弟龜顯亟令王府設鞫嚴問期於得情請物故罪人在簡諸子施以絶島散配之典答曰不允司諫鄭益祚啓曰請大靜縣爲奴罪人金壽賢更令王府設鞫嚴問依律處斷請爲奴罪人河翼龍亟命王府設鞫得情快正王法請金甲島爲奴罪人克觀古今島爲奴罪人克泰更令王府嚴鞫得情快正王法請恒善支屬亟命散配時謙兄弟竝投絶島以嚴隄防請巨濟府絶島安置罪人朴宗集亟令王府拿鞫得情施以當律請逆賊尙魯亟施孥戮之典請逆臣承烈亟令王府快正典刑請驥顯設鞫嚴問期於得情快正典刑請翼魯亟令王府嚴鞫得情以正典刑請逆賊驥顯弟龜顯設鞫嚴問期於得情請前大司諫尹尙東施以竄配之典請物故罪人在簡諸子亟施絶島散配之典答曰不允第十一件事斯速停啓七行刀割
정조 13년
左右捕廳啓目罪人尹再莘所犯萬萬痛惡令攸司照法勘處何如判付啓如渠蟣蝨之賤鄙悖之設至有登徹之境瑣屑除良差恥極矣無論如此如彼其矣罪狀關係不輕移送法司嚴刑定配以懲諸校爲諸校等段別無同情之跡而招來拿去之際可知其困被催督彼亦民哉竝只分揀放送爲旀至於院隷等段捕校旣無痕損傳說亦非眞的査事一款置之事政院知悉爲良如敎
정조 13년
兵曹判書金尙集疏曰伏以臣於見職初豈有一分堪承之望而感激恩造拚棄廉防聞命卽肅殆若固有一日二日居然冒當大政矣神精衰憒格例生疎種種顚錯無往非罪上而孤拔擢之盛眷下而負報效之初心雖幸聖度涵貸郵罰不加而滿心漸惶歷累日而靡所自措噫臣之庸陋衰鈍百無一能之狀不惟臣固自知抑亦世幾相捐而迺者本兵特授之命別是格外之洪私枯荄復榮死灰重燃恩深剪拂感極銘鏤向臣疏中不知死所云者儘是臣中心蘊結寤寐矢言者也蹈赴湯火尙且不避則官職辭遜固何可論而至於見任以臣綿薄之才殆同僬僥之引重又況一經都政便同瓜熟今若憑恃寵靈仍困久據則必將至於僨公事而後已區區一遞之願參倚前衡政命纔下牌召繼降而反覆揣量承膺無路隨詣陳章仰于宸嚴瀆撓之罪尤無所逃伏惟聖慈天地父母諒臣情之匪出飾讓特賜鐫削仍命重勘臣辜犯以幸公私不勝大願答曰省疏具悉卿其勿辭行公
정조 13년
己酉十二月二十五日未時上御重熙堂同副承旨入侍時同副承旨洪仁浩假注書洪樂游記注官趙慶遠金鳳顯以次進伏訖上曰拿處兵曹佐郞他司相換出榻敎上曰在外兵曹佐郞改差今日政差出出榻敎上曰兵曹入直堂上遞差出榻敎書訖命退承史以次退出
정조 13년
行都承旨金憙病行左承旨洪明浩坐直右承旨趙衍德坐左副承旨曺遠振坐右副承旨申耆坐同副承旨洪仁浩坐直注書徐有聞仕一員未差假注書洪樂游仕直事變假注書李東冕仕
정조 13년
洪仁浩啓曰大司憲掌令二員未差執義宋銓持平李尙友牌不進持平沈奎魯未署經監察茶時之意敢啓傳曰知道
정조 13년
洪仁浩啓曰合辭方張之時兩司無詣臺之員事甚未安除在外未署經外未肅拜呈告人員竝卽牌招何如傳曰允在外及未肅拜人員許遞政官牌招開政差出如有未署經守令使之署經
정조 13년
洪仁浩啓曰卽者議政府錄事來言右議政金鍾秀以爲夜批恩敎達曙感泣而負犯至重自孽難逭則處分未下之前轉動一步萬萬非臣分之所敢出命召亦因夜深酬應之敎今始還納方命添罪尤合萬死云仍納命召何以爲之敢稟
정조 13년
以右議政金鍾秀待命啓辭傳于洪仁浩曰遣史官還傳仍傳命召
정조 13년
傳于洪明浩曰左承旨入侍
정조 13년
洪仁浩啓曰吏曹判書洪良浩參判閔鍾顯參議李祖承牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
以吏曹參議李祖承牌不進罷職傳旨傳于洪仁浩曰只推更爲牌招
정조 13년
傳于洪仁浩曰李百享金星甲之疏旣犯禁令焉敢營救乎修撰金熙朝遞差有政吏批判書洪良浩式暇參判閔鍾顯參議李祖承進左副承旨曺遠振進以洪秀輔爲大司憲尹㬦爲大司諫尹行履爲執義李東稷爲司諫金履翼李錫夏爲掌令宋煥箕爲持平魚錫齡爲獻納柳畊金聖準爲正言李晴爲修撰李貞運爲副修撰丁範祖爲兵曹參知鄭觀輝爲兵曹正郞兵曹正郞鄭觀輝佐郞金良倜相換兵曹參議丁範祖參知柳焵
정조 13년
兵批判書金尙集參判李時秀病參議丁範祖未肅拜參知柳焵入直進右副承旨申耆進以吳毅常爲內乘副司直單李師濂
정조 13년
傳于洪仁浩曰陞試尙不設行云齋任徑差追當處分自明日依例設行事申飭大司成處
정조 13년
洪仁浩啓曰闕門攔入之禁何等切嚴而今日有一不佩章標者見捉於院隷往來時故捉來査問則渠以司僕寺巨達門標則傳給代番之人渠又因事入來云不佩門標恣意攔入之狀已極痛駭兵曹則纔有申禁而又有此漫忽不察之失事體所在誠極未安攔入之巨達出付攸司照法嚴治兵曹入直堂郞所當重勘而本院請推之外無他可施之罰何以爲之敢稟傳曰允兵判及入直堂上從重推考郞廳拿處行首內乘汰去
정조 13년
洪仁浩啓曰卽見全羅右水使李文喆狀啓則虞候李尙蕃今十一月十六日到防而到防狀啓今日始爲來呈日字稽滯殆踰一朔事之可駭莫此爲甚原狀本雖已捧入該水使所當重勘而本院請推之外無他可施之罰何以爲之敢稟傳曰拿處
정조 13년
洪明浩啓曰延祥詩製述人旣已抄啓矣大提學金鍾秀方在待命中弘文提學徐有隣卽爲牌招出韻科次何如傳曰允
정조 13년
以金輔明黃處中囚單子傳于洪仁浩曰分揀放送
정조 13년
傳于洪仁浩曰昨見囚徒中廳隷罪目訝怪莫甚詳加査實果有委折當初六十捕校之令該廳決棍爲念混同重棍元犯尹哥漢外皆令擧法而已傳者誤傳混及首犯漢而然云然則該大將可謂公罪廳隷旣施一次之刑分揀放送事分付
정조 13년
洪仁浩啓曰右議政金鍾秀又使錄事來納命召何以爲之敢稟傳曰卽爲入城事更遣史官傳諭仍傳命召
정조 13년
事變假注書李東冕書啓臣敬奉聖批馳往傳諭于東部惠化門外安巖洞議政府右議政金鍾秀所住處以爲臣罪犯罔赦惟願速死而四日金吾門外王章不加反速恩敎跼天蹐地置身無所逃遁出城亦出於萬不獲已臣雖無狀豈忍樂爲是哉史官踵臨口宣下敎有非臣子所敢承聞者震懍之極罔知攸措而猶不敢爲卽地承命計則伏地戰慄只俟鈇鉞之誅矣千萬不自意史官荐辱荒野復傳命召卽爲入城之敎諄複至此臣雙擎九頓自不覺聲淚之俱發也到此地頭區區行止有不暇顧卽當顚倒趨承而狗馬賤疾數日添劇癖氣之亘刺最妨運身擬觀夜間加減卽爲擔舁還次以仰承恩命故命召姑爲奉留云矣敢啓傳曰知道
정조 13년
曺遠振以戶曹言啓曰璿源殿簾帳修改吉日擇入事命下矣令日官推擇則今月二十八日卯時爲吉云以此日時擧行何如傳曰允修改時當展拜後董飭凡事本曹與禮工判待令可也
정조 13년
洪明浩以禮曹言啓曰來正月初十日社稷祈穀大祭親行敎是時省牲省器之節依例以親臨磨鍊擧行乎敢稟傳曰以親行磨鍊可也
정조 13년
洪明浩以禮曹言啓曰今十二月二十二日次對入侍時判府事蔡濟恭所啓大享前日親省牲器之後仍行春謁於各殿宮事上曰依爲之事命下矣來正月初二日宗廟春享大祭省牲器之節歲首展謁及永禧殿景慕宮歲首展謁依此擧行乎何以爲之敢稟傳曰初二日先行展謁次行省牲省器次詣永禧殿毓祥宮景慕宮以此知悉可也
정조 13년
申耆以兵曹言啓曰來正月初二日大駕詣宗廟展謁後省牲省器次詣永禧殿展謁次詣毓祥宮展拜次詣景慕宮展拜時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十哨馬軍五哨爲先後廂禁軍五番隨駕禁御兩營留陣可也
정조 13년
申耆以兵曹言啓曰昨以門禁之解弛草記批旨何等嚴截而今日司僕寺巨達又敢不佩章標肆然攔入見捉院隷致煩院啓守門將卒之初不考察任其擅入之狀萬萬痛駭此莫非臣衰劣昏憒不能申嚴檢飭之致伏地惶懍不知所達而當該守門將爲先汰去令該府拿問處之何如傳曰允
정조 13년
申耆以壯勇營言啓曰本營諸將官今年射講居首人別單書入之意敢啓傳曰知道
정조 13년
洪仁浩以刑曹言啓曰罪人崔米力放送事旣承筵矣崔米力卽爲放送之意敢啓傳曰知道洪仁浩以義禁府言啓曰咸陽前郡守金思䄷拿處事傳旨啓下矣金思䄷時在任所依例發遣府羅將拿來何如傳曰允
정조 13년
洪仁浩以義禁府言啓曰慶尙監司李祖源狀啓據刑曹粘目內咸陽前府使李得駿張集紹金魯岳等移本府處之事允下矣張集紹金魯岳今方待命卽爲拿囚而李得駿以通津府使時在任所云依例發遣府書吏拿來何如傳曰允
정조 13년
吏曹判書洪良浩疏曰伏以臣以萬萬無似之品叨萬萬不稱之任屢違嚴召而未蒙勘瀝陳情懇而不獲命怵畏義分感激恩諭終至黽勉承膺冒行大政自知不堪人謂斯何加以知見寡陋格例疎闇政注之間瘡疣疊出仰煩誨責隨加指導塗抹句當得免大何莫非仁天庇覆之恩慈父牖詔之私感戴銘鏤有淚盈眶區區圖報之誠豈不思生死向前而第伏念銓官之於大政視以瓜限故政畢之後卽徹辭單者可見法意之有在而三度加由之恩遽出格外臣誠愕然失圖罔知攸措噫今臣之乞解非出於尋常例套誠有斷斷不可仍據者蓋當初未完之薦有違常格向者前望之授便同特簡則雖緣承乏副急終當一伸廉義與臣同薦之人擧皆卽蒙恩遞則臣於竣事之後尤不容固有而久蹲此其當解者一也念臣愚鈍之性素昧物情屛蟄之餘不嫺政格向來奏對之支蔓自速揆地之規責今番排比之失倫又致銓法之問備始則因陳暴事實反涉煩屑終雖緣當擬乏人未暇揀擇而生疎之失無以自解昏憒之狀卽此可見其外許多政望未必盡愜公議此其當解者二也孤畸之蹤根植旣弱冗散之材望實素輕固不足以彈壓庶官權衡人物而睢盱之場衆目攸屬取捨之際群情難平臣何以擔負是任對揚休命乎此其當解者三也犬馬之齒已迫衰頹苫塊之喘神精都脫知舊名字或至遺忘朝廷事例全未省記至於筋力奔走之事亦無以隨衆就列似此貌狀雖在閑官漫職猶恐其不逮況於銓選之重責之以較短長於椳闑稱低昂於枰錘乎此其當解者四也況以目下之私言之則自承新命晨夜奔奏强策衰骸忍痛耐癢屈指計日挨過政期矣及退私次積祟始發百疾交攻四到不省外則頭疼眼眩內則咳喘痞滯當食而不能下咽欲起而不能運步貼身床玆神識全迷種種症形不敢煩縷而時月之內實無蠢動之望政曹非養病之坊重任非素餐之地一日虛縻如添一病惶蹙戰悶寤寐不寧玆敢伏枕倩草疾聲哀籲伏乞天地父母察臣肝肺之懇矝臣疾病之狀亟命解臣銓任以卒生成之澤不勝萬幸答曰省疏具悉卿其勿辭行公
정조 13년
修撰金熙朝箚曰伏以臣卽伏見傳敎下者有正言金星甲本土定配之擧臣誠愕眙失圖繼之以憂歎之至原疏旣已付丙雖未知疏辭之何如而要不過近日臺閣懲討之大義理則迺殿下不惟不賜允可又從而摧折之斥逐之處分過重景色愁沮是豈臣所仰望於殿下者哉且以昨日憲臺事言之三字刀割之不爲改納蓋出必討之義未見可罪之端而反下嚴敎至施譴削群情之驚惶抑塞倘復如何臣職在論思不容泯默玆陳短箚仰瀆崇嚴伏願聖上特加三思金星甲定配之命李百亨削職之敎竝卽收還以奬臺風以光聖德焉取進止答曰省箚具悉矣以正言金星甲上疏傳于洪仁浩曰稍息之餘昨有李百亨今有金星甲卽其本土定配原疏付丙
정조 13년
己酉十二月二十六日辰時上御重熙堂左承旨入侍時行左承旨洪明浩假注書洪樂游記注官趙慶遠金鳳顯以次進伏訖命讀公事書判付訖仍命退承史以次退出
정조 13년
己酉十二月二十六日酉時上御重熙堂軍士房承旨入侍時右副承旨申耆假注書洪樂游記注官趙慶遠金鳳顯以次進伏訖上曰政官姑不出去耶耆曰然矣上曰兵曹正郞相換望筒斯速入啓事分付可也賤臣承命出傳命書傳敎曰駕次水原新邑日招見府內儒武待來春園幸設場試取有面諭於入庭諸人者今則歲翻隔日趁今知委可以錄名次設武初試水原廣州果川三邑儒武來春當於水原府治親臨試取卽日唱榜以示慰悅之意三邑錄名歲初卽爲收捧武科初試以旬間擇吉初試規矩則待錄名多少草記稟旨事分付該曹該道又命書傳敎曰嶺南穀多之弊朝家業已軫念屢以裒益之意申飭廟堂措辭行會意謂民弊稍祛倉儲精實觀於昨日咸陽事營邑之猶不盡心釐革可以推知是豈非爲民足食之政反作厲民之端乎曾聞尙州亦然上番鄕軍適値該邑當次使之詢瘼所對一如所聞苟利於民見牛未見羊之嫌不必較量況尙之積弊亦已槪及於前下飭敎者乎先從咸陽尙州較戶量穀亟行蘇救之擧決不可緩更以此意嚴飭該道斯速擧行留與賣數爻秩秩區別後錄狀聞賣亦有許多般以不實空殼勒準詳定元式其爲弊何異於分還之勒授乎減價一款道伯務思對揚之方至於流來積逋之竝與徵隣徵族而近於龜刮者減價亦屬貽弊此則惟在道伯精覈詳察據實登聞以聽朝家處分之如何有司之臣雖不無持難朝令當信民事爲重區區穀簿之贏縮有不可一直膠守竝以此意知悉咸尙外不得不釐正處亦須取次矯弊使嶺民得以安業樂生事一一條列申明嚴飭該道命退承史以次退出
정조 13년
行都承旨金憙病行左承旨洪明浩坐右承旨趙衍德坐左副承旨曺遠振坐直右副承旨申耆坐直同副承旨洪仁浩坐注書徐有聞病一員未差假注書沈能迪仕洪樂游仕直事變假注書李東冕仕
정조 13년
藥房都提調蔡濟恭提調鄭昌順副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿調攝中氣候更進六君子湯後益有差勝之節乎臣等不任區區憂慮敢來問安竝此仰稟答曰知道慈殿氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 13년
禮曹來正月初三日行宗廟永寧殿春享大祭親傳香取稟單子奉敎敬依
정조 13년
洪仁浩啓曰合辭方張之時兩司無詣臺之員事甚未安除在外未署經外未肅拜人員竝卽牌招何如傳曰允
정조 13년
洪明浩啓曰來初一日輪對日次而正朝相値頉稟之意敢啓傳曰知道
정조 13년
傳于洪仁浩曰原春監司留待
정조 13년
傳于洪仁浩曰原春監司入侍
정조 13년
傳于趙衍德曰齊陵參奉李國柱入侍
정조 13년
傳于申耆曰原春監司尹師國下直長弓一張長箭一部神光僉使柳鎭曄下直長弓一張長箭一部片箭一部筒兒一箇賜給
정조 13년
洪明浩啓曰讓寧大君廟以至德二字肅廟朝表之孝寧卽讓寧之同氣也御極以後一欲致祭而未果兩大君家主祀人名至德祠宣額事蹟竝自政院訪問以啓事命下矣問于讓寧大君奉祀孫副司果李趾光處則以爲至德祠錫號後宣額則尙未祗受家藏事蹟二冊今方取入孝寧大君祠號淸權已爲揭額奉祀孫故縣監李齊鵬身故後其子居在慶尙道咸昌地而其名則不知云矣敢啓傳曰知道至德祠錫號在肅廟朝而宣額則尙未爲之云甚是闕典令該曹擇日宣額宣額日當遣承旨致祭御製祠記亦爲揭板事分付因此又聞之淸權祠卽孝寧祠號而錫號後卽爲宣額云至德祠致祭日亦爲致祭奉祀孫令該曹訪問調用
정조 13년
以掌令李錫夏金履翼司諫李東稷獻納魚錫齡正言柳畊牌不進罷職傳旨傳于洪仁浩只推
정조 13년
趙衍德啓曰副修撰李貞運牌不進罷職傳旨今方捧入而校理李殷模尹序東副校理李儒慶李尙度修撰李晴副修撰吳泰賢俱在外玉堂上下番俱空已至經宿事甚未安未差之代政官牌招開政差出待下批仍卽牌招以爲推移入直之地何如傳曰允
정조 13년
趙衍德啓曰新除授弘文館修撰李晴時在京畿坡州地經筵入番事緊斯速乘馹上來事下諭何如傳曰允
정조 13년
以副修撰李貞運牌不進罷職傳旨傳于趙衍德曰只推
정조 13년
趙衍德啓曰玉堂上下番俱空事甚未安副修撰李貞運旣有只推之命更爲牌招入直何如傳曰允
정조 13년
趙衍德啓曰玉堂上下番俱空事甚未安今日政新除授玉堂待下批牌招以爲推移入直之地何如傳曰允
정조 13년
趙衍德啓曰吏曹判書洪良浩參判閔鍾顯參議李祖承牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判更卽牌招何如傳曰允
정조 13년
申耆啓曰前全羅右水使李文喆拿來時標信及密匣請出之意敢啓傳曰知道
정조 13년
申耆啓曰大司憲洪秀輔掌令李錫夏金履翼牌招不進執義尹行履持平宋煥箕在外持平沈奎魯未署經監察茶時之意敢啓傳曰知道
정조 13년
注書徐書聞服制代以沈能迪爲假注書
정조 13년
洪明浩以園所都監摠護使意啓曰本都監儀軌四件中奎章閣所上御覽件今纔修正分作二冊粧䌙以入而其餘春秋館禮曹江華史庫件待畢修正竝爲分上之意敢啓傳曰知道
정조 13년
趙衍德以景慕宮都提調意啓曰本宮御覽植木帖子每四季朔修整以入矣今季朔則別無可以修整者御覽植木帖子姑不請出之意敢啓傳曰知道
정조 13년
申耆以都摠府言啓曰今日入直內三廳武兼禁軍及軍兵等當爲中日習射而正朝望闕禮習儀相値不得爲之之意敢啓傳曰知道
정조 13년
申耆以都摠府言啓曰副摠管申光履以同知義禁府事本府坐起晝仕出去之意敢啓傳曰知道
정조 13년
申耆以訓鍊都監言啓曰本局諸將官自今年正月至十二月射講居首人依例別單書入之意敢啓傳曰知道
정조 13년
申耆以禁衛營言啓曰本營諸將官今年射講居首人依例別單書入之意敢啓傳曰知道
정조 13년
申耆以禁衛營言啓曰來庚戌三月當十二番後部中司屬慶尙右道五哨軍兵來庚戌二月二十五日京中逢點依例準二朔立番之意本道監兵使處預爲知委何如傳曰允
정조 13년
申耆以禁衛營言啓曰來庚戌正月當十一番後部左司屬慶尙道五哨軍兵逢點實數六百五十二名已爲點閱整齊來庚戌正月初一日與內外各處入直將官軍兵等依例替代舊軍放送之意敢啓傳曰知道
정조 13년
申耆以御營廳言啓曰本廳諸將官今年射講居首人別單書入之意敢啓傳曰知道
정조 13년
申耆以御營廳言啓曰本廳來庚戌三月四月兩朔應立前部前司屬慶尙左道五哨軍兵二月二十五日京中逢點三月初一日與後部後司軍兵當爲替代立番趁期調送事本道監兵使處依前知會之意敢啓傳曰知道
정조 13년
申耆以御營廳言啓曰本廳來庚戌正月二月兩朔應立後部後司屬黃海道五哨軍兵六百七十名已爲逢點整齊矣正月初一日與右司軍兵替代立番後舊軍放送之意敢啓傳曰知道
정조 13년
申耆以守禦廳言啓曰本廳諸將官今年射講居首人依例別單書入之意敢啓傳曰知道
정조 13년
洪仁浩以刑曹言啓曰司謁金必彦行首別監朴宗煥等處頃以判下辭意定限五日使之另行廉査原啓辭卽爲現納之意嚴飭分付矣今已過限終不現納之狀俱極痛駭金必彦朴宗煥竝與金彦脩等自臣曹爲先嚴杖究問以爲斯速現納之地何如傳曰允
정조 13년
洪仁浩以刑曹言啓曰因承政院啓辭不佩章標攔入巨達出付攸司照法嚴治事命下矣取考律文則大明律宮殿門擅入條有曰凡擅入皇城者杖一百巨達安千輝依此律各別嚴杖一百之意敢啓傳曰知道
정조 13년
洪仁浩以刑曹言啓曰因本曹草記司謁金必彦行首別監朴宗煥竝與金彦脩金麟禧朴盛根等嚴杖究問事命下矣依傳敎各別嚴杖反覆究覈而金彦脩等一如前招無意直告者俱極痛駭金必彦朴宗煥等判付申嚴之下終不査得之狀亦涉駭然更定五日使之廉査而如過此限則竝自臣曹嚴加杖問期於査出之地何如傳曰草記議處
정조 13년
洪仁浩以義禁府言啓曰前正言金星甲卽其本土定配事承傳啓下矣金星甲卽其本土全羅道南原府定配而以承傳內辭意具罪目依例發遣府羅將押送配所之意敢啓傳曰知道
정조 13년
洪仁浩以義禁府言啓曰全羅前右水使李文喆拿處事傳旨啓下矣李文喆自任所未及上來依例發遣府書吏所到處拿來何如傳曰允
정조 13년
禁府啓目咸陽前府使張集紹前郡守金魯岳等原情云云傳旨內辭緣泛稱遲晩所當請刑是白乎矣曾經宣傳官都摠都事勿爲請刑載在大典通編竝只議處何如判付啓三萬餘包之爲流來舊逋不待渠供已有斟量而況報營丁寧則罪在於道伯不在於邑倅是如乎兩囚今日內公罪勘放掩置之道伯事旣現發之後不可仍置罷職爲良如敎又啓目守門將金相履原情云云傳旨內辭緣泛稱遲晩刑推得情何如判付啓旣已汰去分揀放送爲良如敎又啓目兵曹佐郞許鞏原情云云傳旨內辭緣泛稱遲晩刑推得情何如判付啓付過放送爲良如敎又啓目分軍衛將呂善亨考察將官禁軍營千摠李澄萬部將柳載新等原情云云傳旨內辭緣泛稱遲晩向前呂善亨李澄萬等段所當請刑是乎矣曾經待從及都摠經歷勿爲請刑載在大典通編竝只議處爲白乎旀柳載新段刑推得情何如判付啓竝只分揀放送爲良如敎又啓目兵曹佐郞李鎭宅原情云云傳旨內辭緣泛稱遲晩刑推得情何如判付啓除刑推議處爲良如敎
정조 13년
己酉十二月二十七日辰時上御誠正閣原春監司齊陵參奉入侍時同副承旨洪仁浩假注書洪樂游記注官趙慶遠金鳳顯原春監司尹師國齊陵參奉李國柱以次進伏訖上曰東伯進前奏職姓名可也師國奏職姓名訖上曰道內管轄比他偏小爲政似不甚難而方伯體重連値歲歉勿以謂少而忽之竭力善爲可也師國曰臣百無肖似猥蒙特簡濫叨藩任未知何以爲報此萬一之恩矣上曰上營當在何日耶師國曰將以晦日欲赴任矣上曰宣諭則退聽於政院可也命退出上敎國柱曰職姓名仰奏可也國柱奏職姓名訖上曰年幾何國柱曰五十三歲矣上曰鎭安大君爾之幾代祖乎國柱曰十五代祖矣上曰大君事蹟予於碑文略已揄揚而爾家亦有可徵之文獻乎國柱曰臣之流落鄕曲今爲十代非但家無可攷之文蹟竝與墓地而漠然未尋矣昨年始得短碣於潦水之餘幸有孝寧大君後孫居在山下者轉報於臣得以上徹至蒙曠絶之恩不勝感祝矣上曰予之尊慕大君果何如而今於幾百年之後得尋塋域略備修築之儀可謂闕典之克擧矣今見爾之得沾一命所叨之職又是本陵齋郞尤非偶然之事爾雖椎樸頗見淳實初仕卽百里之階苟無文識必多拘礙莫云年紀老大須勉誦讀之工孜孜不怠粗免鹵莽無負予念舊錄用之本意可也大君祠宇方在何處國柱曰臣家世居忠州故祠宇方在忠州地而家本貧寒香火難繼矣上曰聞爾之言殊用愴歎上曰讓寧大君奉祀孫卽李趾光耶仁浩曰然矣上曰懸板尙在其家乎仁浩曰尙在其家矣上曰益安大君奉祀孫誰也國柱曰參奉李齊白卽大君奉祀孫矣上曰爾之偏母年方幾何國柱曰今年爲八十二歲矣上曰予將使爾奠接於京中爾欲將母上來耶國柱曰臣母衰老筋力無以强來矣上曰大君忌辰卽何日耶國柱曰臣以愚昧所致未嘗聞知矣上曰古蹟旣無傳來者則爾之不知誠無怪而行祭果何以爲之乎國柱曰以三九月擇日行祭矣上曰宗親例以仲朔行祭而爾家則必以季朔擇日何也國柱曰臣家自古如是行之矣上曰爾果有子有孫乎國柱曰有一迷息而孫子姑未見育矣上曰爾能作文耶國柱曰未能矣上曰書職姓名以奏可也賤臣承命給紙筆使之書上訖上曰善書之矣命書傳敎曰今因大君奉祀孫李國柱入侍詳聞事蹟鎭安大君祠宇在於忠州地貧不守護所見極爲未安益安大君奉祀孫李齊白年前特除寢郞時召見問之其家則有朝家劃給香火之需而此家則尙今闕焉大是欠事況事體何如尊慕何如則任其草率是豈繼志述事之道乎祠宇春秋時祭官給祭需守護與修治之節亦宜有定式每年自本官給錢穀豐德山地祭位條亦令量給而擧行刑止及數爻後錄狀聞事令廟堂分付畿湖道臣處以大君之至德懿行墓道莫尋今於幾百年之後有此修築之擧而奉祀孫爲齊陵參奉神理雖曰玄遠伏想陟降之靈必有悅豫予小子於此豈勝愴感還亦與有幸焉不可無紀實之文字畿伯旣是閣臣本家可據文迹及今春以後御製及判批文字以至祭式祭品官給物種作成冊子序跋間仍又撰出精寫給主家藏于祠與墓以爲永久遵守之地事亦令畿伯知悉上敎國柱曰傳敎辭意爾果諦悉乎國柱曰無識之致不能領會矣上曰俄以學書之意已有下敎而齋所入番之後何從而受學乎國柱曰曾讀孟子二卷通鑑三卷而今已忘却今雖欲學書果無可學之處矣上曰爾於京中有相親之人乎國柱曰前判書李聖圭前承旨趙英鎭曾所知面而此外無他相親者矣上曰章服則何以辦得耶國柱曰京畿監司借給故得着矣上曰爾若患受學之無處則當令畿伯善敎之矣國柱曰聖敎及此敢不往學乎上曰承旨書報畿伯加意敎課使之免不於出六講守令講可也上曰大君山所尋覓旣因孝寧後孫之相報云其名云何國柱曰孝寧後孫多在豐德境內而尋得短碣之人其名爲鎭國矣上曰讓寧孝寧之至德實我東之泰伯仲雍也列朝崇報之典可以無憾予之平日尊仰亦豈尋常而尙闕一番致祭可謂欠典矣仍命書傳敎曰今因言端聞之豐德所在鎭安大君山地之推尋由於墓碣之因潦水現出而傍近有孝寧大君後孫艱尋本墓主祀人而傳其事至於登徹其人事極爲可嘉令畿伯尋見別給食物因此又思之讓寧大君廟以至德二字肅廟朝表之孝寧卽讓寧之同氣也御極以後一欲致祭而未果兩大君家主祀人名至德祠宣額事蹟竝自政院訪問以啓上曰讓寧大君奉祀孫李趾光自政院招來詳問讓寧廟事蹟而孝寧奉祀孫名字李趾光亦可以知之矣仁浩曰然矣上曰筵退後卽爲招問以啓可也命退諸臣以次退出
정조 13년
己酉十二月二十七日午時上御重熙堂同副承旨入侍時同副承旨洪仁浩假注書洪樂游記注官趙慶遠金鳳顯以次進伏訖命書傳敎曰因抄啓文臣李來鉉事始知大臣之長逝此大臣品質卽所稱歎擢至上相夫豈偶然所取者胸中無忮能傷人之心也今焉奄忽嗟惜何言近雖棲屑江郊其官大官也該曹之尙無一言登聞大關事體後弊禮曹堂上一倂亟施不敍之典故仁陵君家吊祭致賻等事依例擧行事分付上曰政官牌招開政禮曹堂上差出待下批牌招察任出榻敎命退承史以次退出
정조 13년
己酉十二月二十七日申時上御重熙堂同副承旨入侍時同副承旨洪仁浩假注書沈能迪記注官趙慶遠金鳳顯以次進伏訖上曰至德祠錫號果在肅廟朝云乎仁浩曰錫號雖在肅廟朝而揭額尙未爲之云矣上曰李趾光家藏二冊中一卷稍精一卷以休紙冊汗漫錄置全無愼重之意其人事可知此一冊出給使之更爲精書以置孝寧大君主祀人訪問後問其年歲如已年滿初仕未肅拜人作窠差擬可也仁浩曰李相璜亦爲後孫孝寧大君事蹟與李齊鵬之子似或知之矣上曰俄者傳敎及筵說詳入日記一本謄送本家使之竝入事蹟冊子好矣仍命退承史以次退出
정조 13년
行都承旨金憙病行左承旨洪明浩坐右承旨趙衍德坐直左副承旨曺遠振坐右副承旨申耆坐直同副承旨洪仁浩坐注書徐有聞病一員未差假注書沈能迪仕洪樂游仕直事變假注書李東冕仕
정조 13년
上詣景慕宮展拜罷後入齋室後內閣政院玉堂藥房口傳問安答曰知道
정조 13년
上詣文禧廟入齋室後內閣政院玉堂藥房口傳問安答曰知道
정조 13년
洪明浩啓曰今二十九日至德祠及淸權祠遣承旨致祭事命下矣何承旨進去乎敢稟傳曰至德祠左承旨進去淸權祠左副承旨進去
정조 13년
申耆啓曰大司憲洪秀輔掌令李錫夏牌招啓辭未下執義尹行履持平宋煥箕在外掌令金履翼陳疏入啓持平沈奎魯未署經監察茶時之意敢啓傳曰知道
정조 13년
有政吏批判書洪良浩進參判閔鍾顯牌不進參議未差同副承旨洪仁浩進以徐有隣爲禮曹判書曺允大爲吏曹參議李獻慶爲禮曹參判李晩秀爲禮曹參議鄭東觀爲修撰許晪爲右通禮張錫胤爲吏曹正郞尹秤爲禁府都事
정조 13년
兵批判書金尙集參判李時秀病參議丁範祖未肅拜參知柳焵入直進右副承旨申耆進副護軍南必錫副司直洪聖淵副司果金熙朝以上竝單付
정조 13년
趙衍德啓曰新除授修撰鄭東觀時在京畿衿川地經筵入番事緊斯速乘馹上來事下諭何如傳曰允
정조 13년
申耆啓曰眞殿修理時戶禮工堂上當爲進參新除授禮曹判書待下批牌招察任何如傳曰允
정조 13년
趙衍德啓曰校理李殷模尹序東副校理李尙度李儒慶修撰李晴鄭東觀副修撰吳泰賢俱在外玉堂上下番俱空已至多日事甚未安未差之代政官牌招開政差出待下批仍卽牌招入直何如傳曰允
정조 13년
申耆啓曰兵曹參議丁範祖除拜後過三日不爲出肅依定式推考警責仍卽牌招察任何如傳曰許遞今日政差出
정조 13년
再政以李太亨爲副應敎李羲觀爲副修撰沈晉賢爲兵曹參議李甲奎爲健元陵參奉健元陵參奉李甲奎獻陵參奉朴宗福相換左尹金載順右尹金思穆兵曹參議柳焵參知沈晉賢
정조 13년
傳于趙衍德曰尙州牧使信川郡守當日辭朝
정조 13년
申耆啓曰事變假注書李東冕身病猝重勢難察任今姑改差何如傳曰允
정조 13년
洪明浩以遷園都監摠護使意啓曰本都監儀軌四件中奎章閣所上御覽件今纔修正分作七冊粧䌙以入而其餘春秋館禮曹江華史庫件待畢修正竝爲分上之意敢啓傳曰知道
정조 13년
以江華留守狀啓舊還所捧若是零星不勝惶恐待罪事傳于曺遠振曰勿待罪事回諭
정조 13년
申耆以都摠府言啓曰今日入直內三廳武兼禁軍及軍兵等當爲中日習射而眞殿展拜相値不得爲之之意敢啓傳曰知道
정조 13년
申耆以摠戎廳言啓曰本廳諸將官射講居首人依例別單書入之意敢啓傳曰知道
정조 13년
曺遠振以漢城府言啓曰朝官年八十士庶年九十以上者每年歲首依法典陞資事定式矣令各該部搜訪報來後加資人職役姓名別單書入而其中顯祿西溪君熠輔國綾恩君具允明今年俱爲八十旣已資窮不得循例入錄之意敢啓傳曰知道資窮人員加給歲饌知事尹東暹何不擧論乎一體加給歲饌可也